b'\n_START_ARTICLE_\nSeppo Kantonen\n_START_PARAGRAPH_\nSeppo Kantonen (s. 1963) on suomalainen pianisti. Kantosen ty\xc3\xb6nantajiin on vuosien varrella kuulunut niin UMO, saksofonisti Eero Koivistoinen, rumpali Jukkis Uotila kuin lukuisat Sibelius-Akatemian jazzosaston opiskelijatovereiden b\xc3\xa4nditkin. Kantosen omista yhtyeist\xc3\xa4 mainittakoon basisti Uffe Krokforsin ja rumpali Markku Ounaskarin kanssa kes\xc3\xa4ll\xc3\xa4 1997 syntynyt Klang-trio sek\xc3\xa4 2000-luvun alussa trumpetisti Verneri Pohjolan, basisti Antti L\xc3\xb6tj\xc3\xb6sen sek\xc3\xa4 rumpali Mika Kallion kanssa muodostettu Tokka-kvartetti._NEWLINE_Kantonen on soittanut uransa aikana yli 150 levytyksess\xc3\xa4._NEWLINE_Suomen Jazzliitto my\xc3\xb6nsi Kantoselle vuoden 1985 Yrj\xc3\xb6-palkinnon.'